KLASA: 550-01/20-01/27

URBROJ: 2140/01-02-20-1

Krapina, 20. veljače 2020.

Temeljem članka 32. Statuta Krapinsko-zagorske županije (Službeni glasnik Krapinsko-zagorske županije, broj: 13/01, 5/06, 14/09 i 11/13, 26/13-pročišćeni tekst) dana 19. veljače 2020. godine župan Krapinsko-zagorske županije objavljuje

**JAVNI POZIV ZA PRIJAVU PREVENTIVNIH PROGRAMA ILI AKTIVNOSTI ZA DODJELU ŽUPANIJSKOG PRIZNANJA “PREVENTIVNI PROGRAM/AKTIVNOST GODINE” ZA 2019. GODINU**

I. PREDMET JAVNOG POZIVA

Županijsko priznanje “PREVENTIVNI PROGRAM/AKTIVNOST GODINE” je godišnje priznanje koje dodjeljuje Krapinsko-zagorska županija, za preventivne programe/aktivnosti u cilju:

* podizanja zdravog razvoja pojedinca općenito,
* umanjivanja utjecaja rizičnih čimbenika kod djece i mladih na pojavu problema u ponašanju,
* jačanja utjecaja zaštitnih čimbenika kod učenika na pojavu problema u ponašanju,
* jačanja otpornosti učenika na razvijanje problema u ponašanju.

Projektom se smatra skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničene i imaju definirane troškove i resurse.

Programi su kontinuirani procesi koji se u načelu izvode u dužem vremenskom razdoblju kroz niz različitih aktivnosti čiji su struktura i trajanje fleksibilniji. Mogu biti jednogodišnji i višegodišnji.

Jednodnevne i višednevne aktivnosti jednokratne su aktivnosti manjeg preventivnog dometa i kraćeg su trajanja.

II. KATEGORIJE ŽUPANIJSKIH PRIZNANJA

 Županijska priznanja **“PREVENTIVNI PROGRAM/AKTIVNOST GODINE”**

dodjeljuju se u sljedećim kategorijama:

1. Županijsko priznanje **“PREVENTIVNI PROGRAM/AKTIVNOST GODINE”**

namijenjen djeci predškolske dobi

1. Županijsko priznanje **“PREVENTIVNI PROGRAM/AKTIVNOST GODINE”**

namijenjen djeci osnovnoškolske dobi

1. Županijsko priznanje **“PREVENTIVNI PROGRAM/AKTIVNOST GODINE”**

 namijenjen djeci i mladima srednjoškolske dobi

III. OPĆI UVJETI I SADRŽAJ PRIJAVE NA JAVNI POZIV

1. Prijedlog programa/aktivnosti za dodjelu Županijskog priznanja **“PREVENTIVNI PROGRAM/AKTIVNOST GODINE”** mogu podnijeti:
* ustanove predškolskog odgoja i obrazovanja i
* osnovne i srednje škole.

Predlagatelj, može podnijeti najviše jednu (1) prijavu.

U navedenim kategorijama može biti predložen preventivni program/aktivnost:

* koji je izvorno osmišljen od strane predlagatelja
* koji ima za cilj postizanja zdravog razvoja pojedinca općenito

umanjivanja utjecaja rizičnih čimbenika kod djece i mladih na pojavu problema u ponašanju

* jačanja utjecaja zaštitnih čimbenika kod učenika na pojavu problema u ponašanju
* jačanja otpornosti učenika na razvijanje problema u ponašanju
* provedena ili započeta u 2019. godini.
1. Prijava za Županijsko priznanje **“PREVENTIVNI PROGRAM/ AKTIVNOST GODINE”** mora sadržavati sljedeću dokumentaciju:
2. Obrazac za prijavu preventivne aktivnosti/programa za Županijsko priznanje **“PREVENTIVNI PROGRAM/AKTIVNOST GODINE”**  uz pripadajuću Privolu za prijavu – ispunjene, potpisane i ovjerene
3. Fotografije preventivnog programa/aktivnosti – najmanje 2 fotografije
4. Druge materijale koji potvrđuju provedbu preventivnog programa/aktivnosti (fotografije, novinski članci, poveznice, tiskovni materijal i sl.).

IV. NAČIN PRIJAVE

Prijava programa/aktivnosti podnosi se na propisanom obrascu i mora sadržavati potpunu dokumentaciju koja je navedena u točci III. Javnog poziva.

Nepotpune i nepravovremene prijave neće se razmatrati.

Obrasci za prijavu dostupni su na mrežnoj stranici Krapinsko-zagorske županije, [*www.kzz.hr*](http://www.kzz.hr) pod rubrikom *Natječaji i javni pozivi*.

Obrasci za prijavu mogu se preuzeti i u fizičkom obliku u Upravnom odjelu za zdravstvo, socijalnu politiku, branitelje, civilno društvo i mlade Krapinsko-zagorske županije u Krapini, Magistratska ulica 1 i u Mreži udruga Zagor, u Zaboku, Trg sv. Jelene 6.

V. ROK I MJESTO PODNOŠENJA PRIJAVE

Rok za podnošenje prijave na ovaj Javni poziv je 20. ožujka 2020. godine.

Prijave se dostavljaju na propisanim obrascima putem pošte, kurirske službe ili osobnom predajom u pisarnicu Krapinsko-zagorske županije, a mogu se dostaviti i elektronskom poštom.

Prijave poštom šalju se preporučenom pošiljkom u zatvorenoj omotnici na adresu:

|  |
| --- |
| Krapinsko-zagorska županijaUpravni odjel za zdravstvo, socijalnu politiku, branitelje, civilno društvo i mladeMagistratska 149 000 Krapinas naznakom na omotnici: ***“Javni poziv za dodjelu Županijskih priznanja “PREVENTIVNI PROGRAM/AKTIVNOST GODINE za 2019. godinu – ne otvarati”*** |

Ukoliko se prijava dostavlja elektronskom poštom, dostavljenu dokumentaciju moraju činiti skenirani izvornici s jasnim vlastoručnim potpisom osobe ovlaštene za zastupanje predlagatelja pravne osobe i pečatom.

Prijava elektronskom poštom dostavlja se na adresu *preventivni\_programi*@*kzz.hr*, s istom naznakom u predmetu elektronske pošte kao i na omotnici.

Prijave koje se predaju redovitom ili elektronskom poštom trebaju biti predane najkasnije zadnjeg datuma za zaprimanje prijava do 24:00 sata.

Prijava koje se dostavljaju osobno ili putem dostavljača, treba biti predana u pisarnicu Krapinsko-zagorske županije, Krapina, Magistratska 1 (soba 2.), najkasnije zadnjeg dana roka za prijavu do 14:30 sati.

VI. POSTUPAK I KRITERIJI ODABIRA

Prijave će ocjenjivati Županijsko povjerenstvo za suzbijanje zlouporabe opojnih droga (u daljnjem tekstu: Povjerenstvo) čiji su članovi/ce imenovani/e iz redova relevantnih dionika za razvoj preventivnih programa na području Krapinsko-zagorske županije.

Povjerenstvo će prijedloge za dodjelu priznanja programa/aktivnosti donijeti sukladno slijedećim kriterijima:

* doprinos programa/aktivnosti prevenciji rizičnih čimbenika u široj zajednici,
* specifičnosti programa/aktivnosti koje ga/ju razlikuju od programa/aktivnosti
* inovativnost programa/aktivnosti.

Župan donosi konačnu Odluku o dodijeli Županijskog priznanja “PREVENTIVNI PROGRAM/AKTIVNOST GODINE” programu/aktivnosti na temelju prijedloga Povjerenstva.

VII. OBJAVA REZULTATA

Odluka o dodijeli Županijskih priznanja Županijsko priznanje “PREVENTIVNI PROGRAM/AKTIVNOST GODINE” bit će objavljena na mrežnoj stranici Krapinsko-zagorske županije, [www.kzz.hr](http://www.kzz.hr).

Županijsko priznanje “PREVENTIVNI PROGRAM/AKTIVNOST GODINE” bit će uručena dobitnicima na događaju posvećenom zdravim stilovima života, koji će se održati u roku od 30 (trideset) dana od dana donošenja konačne Odluke o dodijeli Županijskog priznanja Županijsko priznanje “PREVENTIVNI PROGRAM/AKTIVNOST GODINE” za 2019. godinu.

VIII. PITANJA VEZANA UZ PRIJAVU

Sva pitanja vezana uz prijavu na ovaj Javni poziv mogu se postaviti isključivo elektroničkim putem, slanjem upita na adresu *preventivni\_programi*@*kzz.hr**,* najkasnije do 5. ožujka 2020. godine.

Odgovori na pojedine upite u najkraćem mogućem roku poslati će se izravno na adrese onih koji su pitanja postavili, a odgovori na najčešće postavljena objavit će se na mrežnoj stranici Krapinsko-zagorske županije [www.kzz.hr](http://www.kzz.hr).

 **ŽUPAN**

 **Željko Kolar**

**Dostaviti:**

1. Upravni odjel za zdravstvo, socijalnu politiku, branitelje, civilno društvo i mlade,

2. Upravni odjel za opće i zajedničke poslove,

 za objavu na mrežnoj stranici Krapinsko-zagorske županije,

3. Za Zbirku isprava,

4. Pismohrana.